Twee bejaardes in Oos-Kaap doodgeskietTwee mans, onderskeidelik 70 en 80 jaar oud, is Sondagmiddag in die Bhukwini informele nedersetting naby Nqeleni in die Oos-Kaap doodgeskiet. Volgens lt.kol. Mzukisi Fatyela, ŉ polisiewoordvoerder, was drie mans in die voorval betrokke. “Drie mans het glo met die bejaardes gestry en hulle geskiet,” het Fatyela gesê. Die mans het daarna weggehardloop en in ŉ woud in gevlug. Die ondersoek duur voort. – SAPA